KAMART โบรกเชียร์ซื้อเก็งกำไรเป้า 7.30 บาท ชี้ครึ่งหลังปี 65 สดใส รับโควิดคลาย
KAMART โบรกเชียร์ซื้อเก็งกำไรเป้า 7.30 บาท ชี้ครึ่งหลังปี 65 สดใส รับโควิดคลาย ลุ้นกำไรปีนี้แตะ 235 ล้าน ปี 66 โตเด่น 33%
KAMART โบรกเชียร์ซื้อเก็งกำไรเป้า 7.30 บาท ชี้ครึ่งหลังปี 65 สดใส รับโควิดคลาย ลุ้นกำไรปีนี้แตะ 235 ล้าน ปี 66 โตเด่น 33%
3 พ.ย. 2565

บล.คิงส์ฟอร์ด ระบุในบทวิเคราะห์วันนี้ (3 พ.ย.65) ว่า  บริษัท คาร์มาร์ท จำกัด (มหาชน)  หรือ KAMART แนะซื้อเก็งกำไรราคาเป้าหมาย IAA Consensus 7.30 บาท ภาพรวมในช่วงครึ่งหลังปี 2565 ยังมีทิศทางบวก จากสถานการณ์ Covid-19 ที่คลี่คลายลงอย่างชัดเจน ส่งผลให้มีการออกมาใช้ชีวิตนอกบ้ามตามปกติมากขึ้น โดยในช่วงไตรมาส 3/2565 คาดกำไรปกติเติบโตเทียบไตรมาสก่อนหน้า และเทียบช่วงเดียวกันของปีก่อน หนุนจากยอดการส่งออก และการควบคุมต้นทุนที่ดีขึ้น
ทั้งนี้ ตลาดคาดกำไรสุทธิปี 2565 ที่ราว 235 ล้านบาท ลดลงจากปีก่อนที่ฐานสูงจากรายการพิเศษ (กลับรายการสำรองหนี้เสีย) ก่อนจะเติบโตขึ้น 33% ในปี 2566 เทียบช่วงเดียวกันของปีก่อ หนุนจากแผนการขยายธุรกิจทั้งในและต่างประเทศ โดยการออกผลิตภัณฑ์ใหม่ ทั้งเครื่องสำอางและ Household รวมถึงขยายช่องทางการจัดจำหน่ายและจับมือพันธมิตรเพื่อแตกไลน์ไปสู่ Segment ใหม่ๆ